\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (odlomak iz romana „Mika” Jelene Angelovski)

… Za vreme matematike otvorio sam svesku iz srpske škole tako da Darja može da je vidi.

* A kako čitaš ovo? – pitala je.
* Pa Lј (Љ), to je lj (љ) – konačno sam i ja nju mogao nešto da naučim.
* Kod nas je slično, samo nije tako spojeno. Nego ovako ЛЬ. To drugo slovo zovemo „meki znak” jer umekšava slovo ispred njega – pisala je Darja pored nјega i druga slova s mekim znakom.
* Opa, Darja izgleda postala učiteljica! – čuo sam Stefana iza sebe.
* Mika, šta te je sve Darja naučila? – pridružio mu se i Leandro s drugog kraja učionice. Podigao sam glavu: učiteljica je pregledala testove i činilo se kao da ne čuje ništa od toga.
* Mnogo vi tu nešto pišete, da nisu ljubavna pisma? – Stefan je nastavljao.

Darja se ispravila na stolici. … Ustala je i krenula prema kanti za đubre da zareže olovku.

* Evo, ide klempava da zareže buljavom olovku. Ooo, kakva je to ljubav! – Nik se uključio iz druge klupe, valjda je do sad smišljao nešto kreativno. …

Darja je mirno rezala, rezala, rezala. Sagnula se. Uspravila. Krenula nazad na mesto. Prošla pored mene i nastavila napred prema Niku. Onda sam video pertlu. Odvezala ju je. Zašto? Da bi mogla sad da je zgazi, zapne i sruči se svom težinom. Na Nika. Sa savršeno zarezanom olovkom u ruci. „Štedler”, vrhunski rezači. Nik je vrisnuo.

* Je si li normalna?! Kretenušo! – počeo je da plače istog trenutka.
* Ajao, izvuni, izvini, izvini! – Darja se unela u ulogu male, smotane devojčice koja se saplela o svoju pertlu.
* Ubola si me, kozo! – Nik je razgledao podlakticu.
* Učiteljica je podigla glavu s testova na tren i udarila u mali gong koji je stajao na stolu. To je valjda trebalo da nas vrati u zen-stanje u kojem smo bili pre nego što je Darja počela da zavodi red. Zapravo, samo je umirilo učiteljicu – nešto je uradila i mogla je da se vrati svom pravom poslu: pregledanju kontrolnih.[[1]](#footnote-1) Predstava se nastavila.
* O, dušice, kako mi je žao! Sačekaj malo! – Darja je otrčala do lavaboa. Nik, Stefan i Leandro, koji su već ustali sa svojih stolica iako nisu znali šta bi dalje sa sobom, stajali su kao hipnotisani. Darja je letela po učionici noseći u ruci nekoliko nakvašenih papirnih ubrusa. Očigledno je uživala u ovome. Totalni performans. Sela je na klupu i počela da previja ruku Niku.
* Evo, bebice, je l’ da je već bolje? Kako si mi ti osetljiv. Ubola te olovkica. Olovkica nevaljalica! Evo da ljubim da prođe! – tepala je Darja, i pre nego što se iko snašao, a naročito izbezumljeni Nik, ceo razred je čuo glasno cmok! Poljubila je podlakticu koju je malopre proburazila, a zatim počela da se smeje onim svojim smehom koji izvaljuje zidove. Odšetala se na svoje mesto, sela pored mene i zavezala pertlu. Martin i Ramon brisali su suze od smeha, kao i ostatak razreda. Martin me je pogledao osmehnut, kao da nije ljut. Mislio sam da mi se učinilo. Stefan i Leandro i dalje nisu znali da li da ustanu ili da sednu. Nik je gledao u mokar papir na svojoj ruci i verovatno se pitao ima li života posle ovog. Učiteljica je promrmljala još jedno „mir, deco”. A meni je bilo vrlo vruće na ušima, hladno na rukama, zavezano u stomaku. Za noge ne znam, nisam ih osećao. Samo sam suvim jezikom u suvim ustima uspeo da kažem:
* Pa ti si legenda!

1. Daj naslov odlomku.
2. Navedi imena likova koji se pojavljuju u ovom odlomku. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Šta Mika misli o Darjinom postupku? Iz koje se rečenice to vidi. Obrazloži odgovor.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Šta misliš o ponašanju učiteljice u opisanoj situaciji? Obrazloži odgovor.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Podvuci rečenicu u tekstu liči na reklamu.
2. Na šta se misli kad se u tekstu kaže da se Nik verovatno pita ima li života posle ovoga?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kako se Mika osećao? Zašto?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Zašto je Darja poljubila Nika u povređeno mesto?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Koja je stilska figura: „O, dušice, kako mi je žao!”

a) poređenje (komparacija) b) hiperbola v) ironija g) onomatopeja

1. Šta znači kad u tekstu piše da je Darja letela po učionici?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Navedi tri Darjine osobine. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Da li je Darja tipičan ženski lik? Zaokruži: DA ili NE, pa obrazloži odgovor.

DA NE

Obrazloženje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Darja je olovkom ubola Nika. Šta je mogla da uradi umesto tog nasilnog postupka?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Podvuci glagole u datom odlomku:

Darja je mirno rezala, rezala, rezala. Sagnula se. Uspravila. Krenula nazad na mesto. Prošla pored mene i nastavila napred, prema Niku. Onda sam video pertlu. Odvezala ju je. Zašto? Da bi mogla sad da je zgazi, zapne i sruči se svom težinom. Na Nika. Sa savršeno zarezanom olovkomu ruci. „Štedler”, vrhunski rezači. Nik je vrisnuo.

1. Prepiši sledeću rečenicu pravilno:

* Dobar dan, ja sam Mikina tante Svetlana, ti meni sećaš se? Učila si nemački osam godina u školi i dve godine radio duolingo. Nisam baš dobar, izvini – tetka je briljirala.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. U švajcarskim osnovnim školama učiteljice i učitelji često na stolovima drže mali gong. U njega udare kad žele da umire ili utišaju đake. [↑](#footnote-ref-1)